Sammy Davis Jr.

Samuel George "Sammy" DAVIS Jr. (Harlem, 8a de decembro 1925 – Beverly Hills, 16a de majo 1990) estis usona kantisto, plur-instrumentista muzikisto (vibrafono, trumpeto kaj drumoj), dancisto, aktoro kaj komediisto. Li estis parto de la grupo "Rat Pack" en kiu membris Frank Sinatra, Dean Martin, Peter Lawford kaj Joey Bishop inter aliaj.

Kariero
Sammy devenis de familio de dancistoj. En la militservo devis suferi pro rasisma diskriminacio kion li superis per partopreno en spektakla ensemblo. Poste li plue ludis kun la familia trio, kio ascendis en 1947 kiam la trio malfermis la prezentadon de Frank Sinatra (kun kiu Davis tenos ekde tiam porvivan amikecon kaj konstantan artan kunlaboradon) en la Teatro Capitol en Novjorko. Poste li turneis kun Mickey Rooney.

En 1954 li suferis akcidenton kaj perdon de okulo kiun li devis anstataŭi per protezo nome vitra okulo. Durante la rekupero, li konvertiĝis al judismo, ĉar li trovis komunajn punktojn inter la subpremado suferita de la komunumoj kaj de nigruloj kaj de judoj. La vundoj ne bremsis lian karieron, li produktis diskojn, partoprenis en filmoj kaj en televidprogramoj, inter ili Anna Lucasta (1958, kun Eartha Kitt), Porgy and Bess (1959, kun Dorothy Dandridge kaj Sidney Poitier) kaj The Frank Sinatra Show (1958). En tiu epoko Davis debutis en Broadvejo, protagoniste en la sukcesa muzikalo de 1956 Mr. Wonderful, kun samfamilianoj kaj alia legenda dancistino, nome Chita Rivera.

Kun membroj de la legenda grupo Rat Pack, nome Sinatra, Dean Martin, Peter Lawford kaj Joey Bishop, li ludis en festoj de la noktokluboj de Las Vegas kaj Los Angeles. Davis aperis kun membroj de la grupo en filmoj kiel Ocean's Eleven (1960), 3 Sargents (1962) kaj Robin kaj la 7 sonoriloj (1964). Davis krome ludis aparte ankaŭ en filmoj kiel Viro nomita Adamo (1966), kun Louis Armstrong kaj lia protektulino dancistino kaj kantistino Lola Falana aŭ en sukcesa muzikalo de Bob Fosse nome Sweet Charity (1969) kun Shirley MacLaine.

Dum la 1960-aj jaroj li partoprenis aktive en la usona movado por la civilaj rajtoj, kaj partikukare en la marŝo de 1963 en Vaŝingtono kaj malakceptis ludi en dancejoj kaj noktokluboj rase diskriminaciitaj, pro kio oni konsideris lin unu de la ĉefaj defendantoj de la rasintegrigo en Las Vegas kaj Miami Beach. Davis ankaŭ defiis la tiaman maltoleremon kiam edziĝis en 1960 kun la sveda aktorino May Britt kiam la interrasaj geedzecoj estis malpermesitaj jure en 31 usonaj subŝtatoj. La Prezidento John F. Kennedy fakte petis al la paro, ke ili ne aperu en lia ekposedo, por ne kolerigi blankulojn de Suda Usono.

Parta diskaro

Decca Records
 1955 Just for Lovers
 1955 Starring Sammy Davis Jr.
 1956 Mr. Wonderful
 1956 Here's Looking at You
 1957 Boy Meets Girl
 1957 Sammy Swings
 1958 Mood to Be Wooed
 1959 Porgy and Bess
 1959 Sammy Davis Jr. at Town Hall
 1960 Got a Right to Swing
 1960 Sammy Awards
 1961 Mr. Entertainment
 1963 Forget-Me-Nots for First Nighters
 1965 Try a Little Tenderness

Reprise Records
 1961 Wham of Sam!
 1962 All-Star Spectacular
 1962 Belts the Best of Broadway
 1963 As Long As She Needs Me
 1963 Johnny Cool
 1963 Sammy Davis Jr. at the Cocoanut Grove
 1964 California Suite
 1964 Salutes the Stars of the London Palladium
 1964 Sings the Big Ones for Young Lovers
 1964 The Shelter of Your Arms
 1965 Our Shining Hour
 1965 Sammy's Back on Broadway
 1965 If I Ruled the World
 1965 The Nat King Cole Songbook
 1966 The Sammy Davis Jr. Show
 1966 The Sounds of '66
 1966 That's All!
 1966 Man Called Adam
 1966 Sammy Davis Jr. Sings and Laurindo Almeida Plays
 1967 Sings the Complete 'Dr. Doolittle'
 1968 Lonely Is the Name
 1968 I've Gotta Be Me
 1968 Salt and Pepper
 1969 The Goin's Great

Motown Records
 1970 Something for Everyone

MGM Records
 1972 Sammy Davis Jr. Now
 1977 In Person '77
 1979 Hearin' Is Believin'

Eksteraj ligiloj



 FBI Records: The Vault – Sammy Davis Jr. en fbi.gov
 Discography of Sammy Davis Jr.'s Recording Career
 "Sammy Davis Jr. Dies at 64; Top Showman Broke Barriers", The New York Times, 17a de Majo, 1990.
 Davis Jr. talks to draft dodgers in Canada, CBC Archives
 Archival Television Audio on Sammy Davis Jr.
 BBC Radio 4 programo pri Sammy Davis Jr.

Kategorio:Personoj de Nov-Jorkio
Kategorio:Judaj aktoroj
Kategorio:Usonaj aktoroj
Kategorio:Konvertitoj al judismo
Kategorio:Afrik-usonanoj
Kategorio:Usonaj ĵazkantistoj
Kategorio:Usonaj militistoj de la Dua Mondmilito
Kategorio:Usonaj dancistoj